A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


20. számú előterjesztés

Alsónyék Község Önkormányzata Képviselő-testületének 2026. március 10-én, 
8.30 órakor megtartandó ülésére

Beszámoló a Szekszárdi Hivatásos Tűzoltó-parancsnokság működési területének tűzvédelmi helyzetéről


	
Előterjesztő: Dr. Balázs Gábor tű. dandártábornok, igazgató
                     Kiefaber Gábor tű. alezredes, kirendeltségvezető    
                                    
Készítette: Király Zsolt tű. őrnagy, tűzoltóparancsnok

Törvényességi ellenőrzést végezte: ---





Tisztelt Képviselő-testület!

A tűz elleni védekezésről, a műszaki mentésről és a tűzoltóságról szóló 1996. évi XXXI. törvény 30. § (5) bekezdése szerint a tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról. 

Fentiek figyelembevételével kérem a tisztelt képviselő-testületet, hogy a katasztrófavédelmi kirendeltség beszámolóját tárgyalja meg, és amennyiben egyetért az abban foglaltakkal, fogadja el.

[bookmark: p0]H a t á r o z a t i  j a v a s l a t

a Szekszárdi Hivatásos Tűzoltó Parancsnokság 2025. évi tevékenységéről szóló beszámoló elfogadására

Alsónyék Község Önkormányzatának Képviselő-testülete a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 30. § (5) bekezdésében foglaltakra figyelemmel a Tolna Vármegyei Katasztrófavédelmi Igazgatóság Szekszárdi Katasztrófavédelmi Kirendeltség Szekszárdi Hivatásos tűzoltó-parancsnokságának 2025. évben végzett munkájáról, tevékenységéről szóló beszámolót elfogadja.

Felelős: Takaróné dr. Mihó Beatrix aljegyző
			  (a határozat megküldéséért)

